
(Suglasnost)
Europski parlament,
–	uzimajući u obzir Nacrt odluke Vijeća (13619/2024),
–	uzimajući u obzir Nacrt sporazuma između Europske unije i Libanonske Republike o suradnji između Agencije Europske unije za suradnju u kaznenom pravosuđu (Eurojust) i tijela Libanonske Republike nadležnih za pravosudnu suradnju u kaznenim stvarima (13239/2024),
–	uzimajući u obzir zahtjev Vijeća za davanje suglasnosti u skladu s člankom 16. stavkom 2., člankom 85., člankom 218. stavkom 6. drugim podstavkom točkom (a) podtočkom v. i člankom 218. stavkom 7. Ugovora o funkcioniranju Europske unije (C10‑0333/2025),
–	uzimajući u obzir članak 107. stavke 1. i 4. te članak 117. stavak 7. Poslovnika,
–	uzimajući u obzir preporuku Odbora za građanske slobode, pravosuđe i unutarnje poslove (A10‑0132/2026),
1.	daje suglasnost za sklapanje sporazuma;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i tijelima Libanonske Republike.

